তারাকান্দা উপজেলা বাংলাদেশের ময়মনসিংহ জেলার অন্তর্গত একটি উপজেলা।   ইতিহাস   উপজেলাটি ২০১৩  সালে  ৩ জানুয়ারি প্রতিষ্ঠিত হয়। এর আগে এটি ফুলপুর উপজেলার অধীন একটি থানা ছিল যা ১৯ মে, ১৯৯৯ ইং তারিখে প্রতিষ্ঠিত হয়। উত্তর ময়মনসিংহে মরা খড়িয়া নদীর তীরে ময়মনসিংহ-ফুলপুর পাকা রাস্তার পাশে তারাকান্দা উপজেলা সদরের অবস্থান। তারাকান্দা উপজেলার আয়তন ৫৮৯ বর্গ কিলোমিটার। বর্তমানে এ উপজেলা ১০ টি ইউনিয়ন নিয়ে গঠিত।   ভৌগোলিক পরিচিতি  তারাকান্দা উপজেলার ভৌগোলিক অবস্থান উত্তর অক্ষাংশের ২৪°৯৫' এবং ৯০°৩৫' পূর্ব। রাংসা নদীর তীরে এ উপজেলা অবস্থিত। এ উপজেলার উত্তরে ফুলপুর উপজেলা, হালুয়াঘাট উপজেলা ও ধোবাউড়া উপজেলা, দক্ষিণে ময়মনসিংহ সদর উপজেলা, পূর্বে গৌরীপুর উপজেলা,পশ্চিমে শেরপুর জেলার নকলা উপজেলা। এই উপজেলার উল্লেখযোগ্য খাল হচ্ছে- কংশ খাল।   প্রশাসনিক এলাকা  তারাকান্দা উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তারাকান্দা থানার আওতাধীন।  ইউনিয়নসমূহ:  ১নং তারাকান্দা  ২নং বানিহালা  ৩নং কাকনী  ৪নং গালাগাঁও  ৫নং বালিখাঁ  ৬নং ঢাকুয়া  ৭নং রামপুর  ৮নং কামারিয়া  ৯নং কামারগাঁও  ১০নং বিসকা  শিক্ষা ব্যবস্থা উপজেলায় ১১টি কলেজ, ৭৩টি মাধ্যমিক বিদ্যালয়, ১১৩টি সরকারি প্রাথমিক বিদ্যালয় রয়েছে।   শিক্ষাপ্রতিষ্ঠান    কলেজ    সরকারি বঙ্গবন্ধু ডিগ্রি কলেজ  ফজলুল হক চৌধুরী মহিলা কলেজ  এইচ এ ডিজিটাল স্কুল এন্ড কলেজ  শেখ মুজিব কলেজ চান্দপুর ডিগ্রি কলেজ হাবিবুর রহমান কলেজ   মাদ্রাসা    কুটুরাগাঁও ইউসুফিয়া ফাজিল মাদ্রাসা। ভাটিয়াপাড়া দাখিল মাদ্রাসা  কাগচর আব্দুল্লাহ নাসির ওমর দাখিল মাদ্রাসা তিলাটিয়া দাখিল মাদ্রাসা শর্ষিনাবাদ কামিল মাদ্রাসা রাজ দারিকেল দাখিল মাদ্রাসা  মাধ্যমিক বিদ্যালয়    তারাকান্দা বহুমুখী উচ্চ বিদ্যালয়  পঙ্গুয়াই উমেদ আলী উচ্চ বিদ্যালয়   তালদিঘী উচ্চ বিদ্যালয়  কাকনী মডেল একাডেমি  বকশিমুল উচ্চ বিদ্যালয় ও কলেজ  গোপালপুর উচ্চ বিদ্যালয়  তারাকান্দা রেসিডেন্সিয়াল মডেল স্কুল  চরপাড়া উচ্চ বিদ্যালয়  চাড়িয়া বালিকা উচ্চ বিদ্যালয়  বাট্টা মিলন বহুমূখী উচ্চ বিদ্যালয়  চাড়িয়া উচ্চ বিদ্যালয়  গালাগাঁও উচ্চ বিদ্যালয়  বাট্টাবাট পাড়া উচ্চ বিদ্যালয়  আশ্বিয়া উচ্চ বিদ্যালয় চান্দপুর উচ্চ বিদ্যালয়  বিসকা আনির উদ্দিন নিম্ন মাধ্যমিক বিদ্যালয়  ঢাকির কান্দা হাবিবুর রহমান উচ্চ বিদ্যালয়  প্রাথমিক বিদ্যালয়ের তালিকা  ১) কাগচর মনোরঞ্জন ভৌমিক সরকারি প্রাথমিক বিদ্যালয়  ২) বিসকা সরকারি প্রাথমিক বিদ্যালয়  ৩) মেছেড়া সরকারি প্রাথমিক বিদ্যালয়  ৪) চান্দপুর সরকারি প্রাথমিক বিদ্যালয়  ৫) লালমা সরকারি প্রাথমিক বিদ্যালয়  দর্শনীয় স্থান    হলোই বিল  আইলী বিল  কৈলাকুঁড়ি বিল  সোয়াই নদী  হালমারা বিল  অর্থনীতি   তারাকান্দা উপজেলার অধিকাংশ ভূমি কৃষিজ নির্ভর হওয়ায় এখানের অর্থনীতিও কৃষিনির্ভর। অধিকাংশ ভূমিতে দুই ফসলি আবাদ হয় এবং ধান হলো এ এলাকার প্রধান উৎপাদিত কৃষিজ পণ্য যা স্থানীয় চাহিদা পূরণ করেও দেশের অন্যান্য অঞ্চলের চাহিদা পূরণ করতে ভূমিকা পালন করে। এর পাশাপাশি জলজ ভূমি থাকার সুবাদে মৎস্য সম্পদ এ এলাকার আয়ের অন্যতম দ্বিতীয় উৎস। বিভিন্ন খাল-বিলে প্রচুর দেশীয় তাজা মাছ পাওয়া যায়। তবে ইদানিংকালে আশঙ্কাজনক হারে দেশীয় মাছের অভয়াশ্রম ধ্বংস হয়ে যাওয়ায় উৎপাদন কমে গিয়েছে। পানির প্রবাহ বন্ধ, খাল-বিল ভরাট এর অন্যতম কারণ।  এ ছাড়া প্রাণিজ উৎপাদনও যথেষ্ট হয়ে থাকে যেমন: গোরু, হাঁস ,মুরগি, কবুতর,ছাগল পালন করা হয়ে থাকে। তবে এখনও যোগাযোগ ব্যবস্থা ততটা উন্নত নয় যা অর্থনীতির ক্ষেত্রে কিছুটা বাঁধা তৈরি করেছে।   উল্লেখযোগ্য ব্যক্তিত্ব   শরীফ আহমেদ, বাংলাদেশের একজন রাজনীতিবিদ, গৃহায়ন ও গণপূর্ত প্রতিমন্ত্রী  এম শামসুল হক, ভাষা সৈনিক, রাজনীতিবিদ ও মুক্তিযুদ্ধের সংগঠক যিনি (একুশে পদক প্রাপ্ত)  আবুল ফাতাহ মুহাম্মদ ইয়াহইয়া, ইসলামি পণ্ডিত ও লেখক   আরও দেখুন   ময়মনসিংহ জেলা  ময়মনসিংহ বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ  তারাকান্দা উপজেলা - জাতীয় তথ্য বাতায়ন  বিষয়শ্রেণী:তারাকান্দা উপজেলা বিষয়শ্রেণী:ময়মনসিংহ জেলার উপজেলা